**projektas**

**reg. Nr. T-63**

**2.20.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PAGRINDINIO UGDYMO PROGRAMOS NEBEVYKDYMO**

**Pasvalio LĖVENS pagrindinĖS mokyklOS DAUJĖNŲ SKYRIUJE**

2021 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 54 straipsnio 2 dalimi, Lietuvos Respublikos švietimo įstatymo 44 straipsnio 4 dalimi, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), Pasvalio Lėvens pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-134 ,,Dėl Pasvalio Lėvens pagrindinės mokyklos nuostatų patvirtinimo“ (su visais aktualiais pakeitimais), 73 punktu, atsižvelgdama į Pasvalio Lėvens pagrindinės mokyklos tarybos 2021 m. kovo 4 d. nutarimą (posėdžio protokolas Nr. 3), Pasvalio rajono savivaldybės taryba nusprendžia:

1. Nebevykdyti nuo 2023 m. rugsėjo 1 d. ugdymo pagal pagrindinio ugdymo programą (kodas 85.31.10) Pasvalio Lėvens pagrindinės mokyklos Daujėnų skyriuje.

2. Įpareigoti Pasvalio Lėvens pagrindinės mokyklos direktorę Liną Rauckienę:

2.1. teisės aktų nustatyta tvarka įspėti Pasvalio Lėvens pagrindinės mokyklos Daujėnų skyriaus darbuotojus apie galimą darbo sutarties nutraukimą ar būtinųjų darbo sutarties sąlygų pakeitimą;

2.2. teisės aktų nustatyta tvarka informuoti Pasvalio Lėvens pagrindinės mokyklos Daujėnų skyriaus mokinius ir jų tėvus (globėjus, rūpintojus) apie pradinio ugdymo programos (kodas 85.31.10) nebevykdymą.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus

vyr. specialistė Virginija Bajoriūnaitė

2021-03-05

Suderinta DVS Nr. RTS-52

Pasvalio rajono savivaldybės tarybai

**AIŠKINAMASIS RAŠTAS**

**DĖL PAGRINDINIO UGDYMO PROGRAMOS NEBEVYKDYMO**

**Pasvalio LĖVENS pagrindinĖS mokyklOS DAUJĖNŲ SKYRIUJE**

2021-03-05

Pasvalys

**1. Problemos esmė.**

Pritarti pagrindinio ugdymo programos nebevykdymui Pasvalio Lėvens pagrindinės mokyklos Daujėnų skyriuje.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Atsižvelgiant į demografinę situaciją ir sparčiai mažėjantį mokinių skaičių tikslinga Pasvalio Lėvens pagrindinės mokyklos Daujėnų skyriuje nebevykdyti ugdymo pagal pagrindinio ugdymo programą (kodas 85.31.10), t. y. nebeformuoti pagrindinio ugdymo 5–10 klasių. Siūlytume nuo 2023 m. rugsėjo 1 d.

Skyriuje tęsiamas ugdymas pagal ikimokyklinio, priešmokyklinio ir pradinio (1–4 kl.) ugdymo programas.

**3. Skaičiavimai, išlaidų sąmatos, finansavimo šaltiniai.**

Šiais, 2020–2021 mokslo metais Daujėnų skyriuje iš 5–10 kl. yra 5 kl. (10 mok.); 6 kl. (8 mok.) ir 8 kl. (8 mok.).

2021 m. rugsėjo 1 d. lieka 6 kl. (10 mok.) ir 7 kl. (8 mok.). Atsižvelgiant į pradinių klasių mokinių skaičių, nuo 2021 m. rugsėjo 1 d. nebeformuojamos 5 kl. dėl mažo mokinių skaičiaus (4-5 mok.), nes nesudaro atskiro komplekto.

Įvertinus mokinių skaičiaus perspektyvą, tikslinga nebevykdyti ugdymo pagal pagrindinio ugdymo (5–10 kl.) programą, tačiau būtina nuspręsti, kuriais mokslo metais. Siūlytume nuo 2023 m. rugsėjo 1 d. Kadangi 2023 m. rugsėjo 1 d. liktų tik vienas klasės komplektas 5–8 klasių koncentre, todėl siūlome jo nebekomplektuoti.

Tačiau atkreipiame dėmesį, kad mokinių skaičius – 10 ir 8 – nesudaro pakankamo rezervo. Išvykus net 1 ar 2 mokiniams, liktų 1 jungtinis klasių komplektas. Todėl gali būti reikalinga iš naujo peržiūrėti 5–8 klasių komplektavimo tikslingumą Daujėnų skyriuje.

Mokiniams siūloma tęsti mokymąsi Pasvalio Lėvens pagrindinėje mokykloje.

Nebevykdant ugdymo nuo 2023 m. rugsėjo 1 d. lengviau būtų sprendžiamas mokytojų įdarbinimo klausimas, nes dalis mokytojų sulaukia pensinio amžiaus.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Mokslo metai | Mokinių skaičius | | | | | | | | | | | | | |
| Ikimokykl. ugd. | Priešmokykl. ugd. | 1 kl. | 2 kl. | 3 kl. | 4 kl. | Iš viso 1–4 kl. | 5 kl. | 6 kl. | 7 kl. | 8 kl. | 9 kl. | 10 kl. | Iš viso 5–10 kl. |
| 2017–2018 | 8 | 6 | 6 | 7 | 6 | 3 | 22 | 10 | 9 | 7 | 19 | 0 | 11 | 56 |
| 2018–2019 | 11 | 4 | 6 | 7 | 9 | 10 | 32 | 0 | 9 | 9 | 8 | 11 | 0 | 37 |
| 2019–2020 | 8 | 5 | 4 | 6 | 6 | 8 | 24 | 10 | 0 | 8 | 8 | 0 | 9 | 35 |
| 2020–2021 | 9 | 6 | 4 | 4 | 5 | 5 | 18 | 10 | 8 | 0 | 8 | 0 | 0 | 26 |
| 2021–2022 | 9\* | 2\* | 6 | 4 | 4 | 5 | 19 | 0 | 10 | 8 | 0 | 0 | 0 | 18 |
| 2022–2023 | ?\* | ?\* | 2\* | 6 | 4 | 4 | 16 | 0 | 0 | 10 | 8 | 0 | 0 | 18 |
| 2023–2024 | ?\* | ?\* | ?\* | 2\* | 6 | 4 | 12 | 0 | 0 | 0 | 10 | 0 | 0 | 10 |

\* skaičiuojama pagal tai, kiek šiuo metu lanko atitinkamo amžiaus vaikų.

Su Daujėnų skyriaus mokytojais buvo susitikta ir kalbėtasi apie tolimesnę mokyklos perspektyvą 2020 m. spalio 15 d., 2020 m. gruodžio 14 d., 2021 m. vasario 9 d. Tėvų nuomone, kol dar yra du klasių komplektai, ugdymas turėtų vykti 5–8 kl. koncentre.

Pasvalio Lėvens pagrindinės mokyklos taryba klausimą dėl pagrindinio ugdymo programos nebevykdymo Daujėnų skyriuje svarstė 2021 m. kovo 4 d. (posėdžio protokolas Nr. 3) ir pritaria Pasvalio Lėvens pagrindinės mokyklos Daujėnų skyriaus pertvarkymui į pradinio ugdymo skyrių nuo 2023 m. rugsėjo 1 d., 5–8 klasių koncentre likus vienam klasės komplektui.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Nėra.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nėra.

**6. Sprendimo projekto iniciatoriai.**

Švietimo ir sporto skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

Švietimo ir sporto skyriaus vyriausioji specialistė Virginija Bajoriūnaitė